recursal/SuperWikiNEXT-32B huggingface dataset:
**A.R.G.** (lyhenne sanoista **Ancient Rotten Graveguards**) on Kuusamossa vuonna 1987 perustettu thrash metal -yhtye. Yhtyeen albumeissa lukee pohjoiseen kotipaikkaan viitaten tyylilajina "porometalli" (engl. *reindeer metal*), vaikka yhtyeen tyylilaji on selvästi thrash metal. A.R.G. onkin yksi suomalaisen thrash metal -genren pioneereista.

Historia
--------

Yhtyeen perustivat kitaristi Jari Kelloniemi ja rumpali Pasi Takkula vuonna 1985. Kokoonpano vakiintui paria vuotta myöhemmin kun basisti-laulaja Tepa Karjalainen ja kitaristi Vesa Säkkinen liittyivät yhtyeeseen. A.R.G. voitti Pohjois-Suomen bändimestaruuskilpailun vuonna 1988 ja pääsi voiton ansiosta levyttämään ensisinglensä "Aggressive Confessor", jonka tuotti myös kuusamolaisen Zero Nine -yhtyeen Mara Mäntyniemi. Single myi hyvin ja nousi singlelistan kärkipäähän, ja yhtye pääsi tekemään ensimmäistä varsinaista studioalbumiaan.

Thrash metal -genre oli Suomessa nousussa tuohon aikaan Stonen ja Airdashin kaltaisten uusien yhtyeiden tullessa pinnalle. A.R.G. julkaisi ensimmäisen albuminsa *Entrance* vuonna 1989. Vaikka albumi sai kritiikkiä soundeistaan niin jäseniltä kuin lehdistöltäkin, se nosti yhtyeen tunnetuksi ympäri Suomea, ja A.R.G. pääsi tekemään kiertueita ympäri maata sekä esiintymään isoille festivaaleille. Yhtye levytti vielä toisen albumin *One World Without the End* (1991), joka oli ensialbumia soundillisesti parempi ja materiaaliltaan monipuolisempi.

Metallimusiikin ja sen alalajien noste alkoi kuitenkin laskea heti 1990-luvun alun jälkeen grunge- ja alternative-musiikin noustessa valtavirtaan ja myös A.R.G:n suosio ja toiminta alkoi hiipumaan. Muutaman miehistönvaihdoksen ja demon jälkeen yhtyeen toiminta hiipui ja loppui 1990-luvun puolivälissä.

Vuoden 2011 keväällä A.R.G. koottiin uudelleen, ja yhtye tekee keikkoja vuoden 2011 aikana ja 2015 julkaistiin kolmas albumi *Redemption from Refraim*.

Kokoonpano
----------

* Tenho "Tepa" Kareen – laulu, basso
* Vesa Säkkinen – kitara
* Jari Kelloniemi – kitara
* Timo Hanhijoki – rummut (2011–)

### Entiset jäsenet

* Aku Raaska – laulu (1987)
* Pasi Takkula – rummut (1987–1991)
* Tapani Kokko – rummut (1991–1994)
* Jarkko Poussu – basso (1993–1994)

Diskografia
-----------

### Studioalbumit

* *Entrance*  (1989)
* *One World Without the End*  (1991)
* *Redemption from Refaim*  (2015)

### EP:t

* *Back to Life*  (1990)
* *Hellcome Misery*  (2016)

### Singlet

* "*Aggressive Confessor*" (1988)
* "*Prevailing Sickness*" (1989)

Lähteet
-------

1. 1 2 3 4  Biografia virallisella sivustolla
2. ↑  Lehtiartikkeli singlestä
3. ↑  Arvostelu albumista

Aiheesta muualla
----------------

* Virallinen kotisivu
**Maciek "Michael" (tai "Mike") Gracz** (s. 23. lokakuuta 1980 Varsova) on puolalaissyntyinen yhdysvaltalainen pokeriammattilainen. Hän on voittanut sekä WPT- että WSOP-turnauksen. Graczin lempinimi on "The Kid" ("kakara").

Gracz muutti nelivuotiaana vanhempiensa mukana Puolasta Yhdysvaltoihin. Gracz oppi pokerin isältään ja pelasi sitä säännöllisesti opiskellessaan North Carolina State Universityssa. 

Graczin ensimmäinen merkittävä turnausvoittonsa oli Atlantic Cityssä pelatun 5 000 dollarin sisäänoston The 2004 Trump Classic no limit texas hold'em -turnauksen ykköstila joulukuussa 2004. Voittosumma oli 295 275 dollaria. 19. maaliskuuta 2005 Gracz voitti WPT:n PartyPoker.com Million IV Cruise -tapahtuman ja 1,5 miljoonan dollarin ykköspalkinnon. Seuraavana kesänä hän oli ykkönen WSOP:n $ 1,000 No Limit Hold'em -turnauksessa, jonka voittaja ansaitsi 594 460 dollaria. *CardPlayer*-lehti valitsi hänet vuoden 2005 "läpimurtopelaajaksi" (*Breakthrough Player of the Year*).

Elokuussa 2007 Graczin pokeriuran turnausansiot ylittivät 2,8 miljoonaa dollaria.

Lähteet
-------

1. ↑   : Maciek (Michael) Gracz WSOP player profile World Series of Poker. Viitattu 10. elokuuta 2007.
2. ↑   (luettu 7.3.2007)
3. 1 2   (Arkistoitu – Internet Archive) (luettu 7.3.2007)
4. ↑   : Maciek Gracz stats The Hendon Mob. Viitattu 10. elokuuta 2007.

Aiheesta muualla
----------------

* Viralliset kotisivut (Arkistoitu – Internet Archive)
* Maciek Gracz The Hendon Mob Poker Databasessa (englanniksi)
* WPT:n profiili
**Kevin Song** on korealaissyntyinen yhdysvaltalainen pokeriammattilainen. Hän aloitti pokerin pelaamisen vuonna 1980 ja turnauspelaamisen vuonna 1995.

1990-luvulta lähtien Song on ollut finaalipöydässä lukuisissa texas hold'em -turnauksissa. Vuonna 1997 Song voitti World Series of Pokerin 2 000 dollarin limiitti hold'em-turnauksen, jonka ykköspalkinto oli 397 120 dollaria. Songin muita merkittäviä turnausvoittoja ovat muun muassa Hall of Fame Poker Classic 1997 $ 5,000 Championship Event - No Limit Hold'em (voittosumma 184 000 dollaria), Legends of Poker 1999 $ 2,000 Championship Event - No Limit Hold'em (96 800 dollaria) ja Fifth Annual Five Diamond World Poker Classic 2006 $ 1,500 No Limit Hold'em (253 560 dollaria). Vuonna 2000 hän voitti kaksi United States Poker Championship (USPC) -turnausta. WSOP:n pääturnauksessa Song oli vuonna 2001 sijalla 20.

Song asuu Hacienda Heightsilla Kaliforniassa. Elokuussa 2007 hänen pokeriuransa turnausansiot ylittivät 2,9 miljoonaa dollaria.

Lähteet
-------

1. ↑   : Kevin Song WSOP player profile World Series of Poker. Viitattu 29. elokuuta 2007.
2. ↑   (Arkistoitu – Internet Archive) (luettu 7.3.2007)
3. ↑   : Kevin Song stats The Hendon Mob. Viitattu 29. elokuuta 2007.

Aiheesta muualla
----------------

* Kevin Song The Hendon Mob Poker Databasessa (englanniksi)
**Katjuša Pušnik** (s. 31. tammikuuta 1969 Črna na Koroškem) on slovenialainen alppihiihtäjä, joka aktiiviurallaan edusti myös Jugoslaviaa.

Pušnik sijoittui Vailin MM-kilpailuissa 1989 suurpujottelussa 15:nneksi. Saalbachn MM-kisoissa 1991 hän oli pujottelussa viides ja suurpujottelussa kymmenes. Albertvillen olympialaisissa 1992 hän sijoittui Slovenian edustajana pujottelussa 16:nneksi, mutta keskeytti suurpujottelun.

Pušnik sijoittui toiseksi maailmancupin pujottelussa Altenmarkt-Zauchenseessa joulukuussa 1988. Hän sijoittui maailmancupin kilpailuissa kaikkiaan kymmenen kertaa kymmenen parhaan joukkoon, seitsemän kertaa pujottelussa ja kolmesti suurpujottelussa. Pujottelucupin kokonaispisteissä hän oli kymmenes kaudella 1988–1989.

Lähteet
-------

1. 1 2  Katjuša Pušnik *sports-reference.com*.  Arkistoitu 18.12.2012. Viitattu 10.1.2011. (englanniksi)
2. 1 2 3  Katjusa Pusnik SLO *ski-db.com*. Viitattu 10.1.2011. (englanniksi)
3. 1 2  Katjuša Pušnik Kansainvälinen hiihtoliitto (FIS).  (englanniksi)
**Samuli Naamanka** (8. maaliskuuta 1969 Kiiminki, Suomi) on suomalainen sisustusarkkitehti ja taiteen maisteri. Naamanka nousi julkisuuteen kehittämällään graafisella betonilla. Menetelmän avulla betonielementin pintaan saadaan pysyvä painokuvio.

Koulutus
--------

Samuli Naamanka opiskeli Oulun yliopistossa luonnontieteellisen tiedekunnan fysiikan laitoksella vuosina 1989–1992. Yliopisto-opintojensa ohessa hän harrasti kuvataiteita, joihin perehtyi Limingan taidekoulussa vuonna 1990. Hän siirtyi vuonna 1992 Oulun yliopistosta opiskelemaan Rovaniemen taide- ja käsiteollisuusoppilaitokseen (nykyisin osa Lapin yliopiston taiteiden tiedekuntaa) ja kirjoittautui seuraavana vuonna Taideteolliseen korkeakouluun, josta valmistui taiteen maisteriksi vuonna 2000. Hän jatkoi vielä opintojaan Denmarks Design Schoolissa Kööpenhaminassa.

Tuotanto ja ura
---------------

Lopputyön aiheena Taideteollisessa korkeakoulussa Samuli Naamangalla oli *Graafinen Betoni, menetelmä kuvioidun betonipinnan aikaan saamiseksi*. Samuli Naamanka on perustajajäsen työhuone DNA.ssa (Design and Architecture) yhdessä kymmenen muun suunnittelijan kanssa. Oman suunnittelutoimiston Reseptori Oy:n Naamanka perusti vuonna 1996.

Graafisen betonin lisäksi Naamangan kehittämiä tuotteita ovat mm. FX Design Awardin saanut *Clash*-yleistuoli vuodelta 2003, *Sides*-tuoli (2007) ja vuonna 2008 Nordiska Designprisetin (ent. Forsnäs Priset) saanut Avarten valmistama *Uni*-tuoli. Naamanka on suunnitellut tuotteita myös muun muassa salolaiselle Arvo Piiroinen Oy:lle, Saas Instrumentille, Arktikselle ja Plastexille.

Vuoden 2010 Habitare-messuilla Samuli Naamanka voitti EcoDesign-valaisinkilpailun työllään *Biodegradable Roll*, jonka materiaalina oli muovinkaltainen tärkkelyssokerista valmistettu polymaitohappo. Voittajan valitsi saksalainen valaisinsuunnittelija Ingo Maurer. Vuonna 2015 Naamanka sai Asko Avonius -palkinnon.

Vuonna 2017 Samuli Naamanka perusti oman Naamanka-nimisen huonekalualan yrityksen, jonka mallistoon kaikki Clash-sarjan kalusteet siirtyivät. Lisäksi Habitare-messuilla Helsingissä syksyllä 2017 mallistoon lanseerattiin joukko uusia tuotteita.

Naamanka on kitaristi Andy McCoyn serkku.

Lähteet
-------

1. 1 2 3 4  Pitkään tuotteitaan hiova materiaalikokeilija  21.4.2012. Helsingin Sanomat. Viitattu 2.11.2012.
2. ↑  Helena Raunio: Muotoilijasta tuli insinöörin kaveri.  *Tekniikka&Talous*, 15.1.2010.  Talentum Oyj.
3. ↑  Helena Raunio: Design muutti Piiroisen elämän.  *Tekniikka&Talous*, 6.5.2011.  Talentum Oyj.
4. ↑  Hannu Pöppönen: Samuli Naamanka sai EcoDesign- pääpalkinnon  2.9.2010. Helsingin Sanomat. Viitattu 2.11.2012.
5. ↑  Asko Avonius -palkinto Askon Säätiö. Viitattu 23.12.2022.

Aiheesta muualla
----------------

* Samuli Naamangan www-sivut
Tyypillisen IGBT-transistorin halkileikkaus, jossa näkyvät bipolaaritransistori ja MOSFET.
IGBT-moduuli, jossa on neljä IGBT-transistoria, jokainen johtaa 1,2 kA ja maksimijännite on 3,3 kV.
Avattu IGBT-moduuli, jossa on kaksi IGBT-transistoria. Tämä on hyvin tyypillinen suuritehoisen IGBT-moduulin rakenne.
Kaksi IGBT-moduulia H-silta-kytkennässä.
**Eristyshilainen bipolaaritransistori** eli **IGBT** (engl. *insulated-gate bipolar transistor*) on suurtehosovelluksiin kehitetty bipolaaritransistori, jonka hila on MOSFETin tavoin eristetty kanavasta. Tämä tarkoittaa käytännössä sitä että IGBT:ssä on sekä bipolaaritransistori että MOSFET yhdessä. IGBT muistuttaakin kollektorilta päin katsottuna bipolaaritransistoria, mutta sen ohjaus toteutuu MOSFETilla.

IGBT kestää suuren virran kiinni-tilassa, ja suuren jännitteen auki-tilassa, ja se on tarkoitettu tehoelektroniikan kytkinkäyttöön, yhtenä yleisenä käyttökohteena taajuusmuuttajat. IGBT:n jäähdytyselementin ei tarvitse olla suuri, koska sillä on pienet jännite- ja tehohäviöt, jolloin se ei tuota toimiessaan kovin voimakkaasti lämpöä, toisin kuin MOSFET tai bipolaaritransistori.

Ohjaus
------

IGBT:n ohjaus ei vaadi monimutkaisia kytkentöjä, sen ohjaus onnistuu samalla tavoin kuin MOSFETilla. IGBT on hidas kyllästystilasta (auki-tila) sulkutilaan, koska hilan varauksenkuljettajat voivat poistua vain rekombinaatiolla. Ne on siis purettava transistoria suljettaessa esimerkiksi vastuksen kautta takaisin kollektorille. Ohjaus onnistuu myös ilman purkuvastusta esimerkiksi hilamuuntajaa käyttäen, jolloin on käytettävä hilavastusta ja tarvittaessa myös nopeaa purkudiodia.

Lähteet
-------

1. 1 2 3  Mikko Esala: Transistorit, s. 6

Kirjallisuutta
--------------

* Salste, Mikko; Porra, Veikko: *Elektroniikka: sovelletun elektroniikan ja digitaalitekniikan perusteet*. Otaniemi: Otakustantamo, 1973. ISBN 951-671-053-0.
* Silvonen, Kimmo: *Sähkötekniikka ja elektroniikka*. Helsinki: Otatieto, 2003. ISBN 951-672-33-7.
* Silvonen, Kimmo; Tiilikainen, Matti; Helenius Kari: *Analogiaelektroniikka*. Helsinki: Edita, 2004 (2002). ISBN 951-37-3839-6.
**Sannah Nedergård** (s. 3. lokakuuta 1993) on suomalainen näyttelijä.

Nedergård opiskeli vuosina 2012–2016 Vaasan Yrkeshögskolan Noviassa, josta sai kandidaatinarvonsa. Tämän jälkeen hän jatkoi opintojaan Taideyliopiston Teatterikorkeakoulussa, josta valmistui keväällä 2018. Hän on esiintynyt sekä teatterissa että elokuvassa. Elokuussa 2020 Nedergård palkattiin Helsingin Svenska Teaterniin. Hän on työskennellyt myös Wasa Teaterissa. Nedergårdilla on ollut muun muassa perheen tyttären rooli 5. marraskuuta 2021 ensi-iltansa saaneessa Markus Virran ohjauksessa *Next to Normal* -musikaalista. Nedergård esiintyi ensimmäisessä roolissaan pitkässä elokuvassa Tom Rejströmin kanssa *Rikinkeltaisessa taivaassa* (2021). Hänen ehdotuksestaan intiimikohtauksen toteuttamisessa turvauduttiin läheisyyskoreografin apuun; läheisyyskoreografiksi tuli alallaan ensimmäisenä Suomessa toiminut Pia Rickman.

Myös Nedergårdin sisko Sarah Nedergård on näyttelijä.

Lähteet
-------

1. 1 2  Sannah Nedergård Sannah Nedergård
2. 1 2  Rakkautta ja ihanan höttöistä tulossa Vaasa-lehti
3. ↑  Next to Normal Teatterin tiedotuskeskus TINFO
4. ↑  Next to Normal toimii musiikin osalta niin hyvin, että esitystä tekee mieli seurata silmät kiinni – kaikki muu on enemmän tai vähemmän huonoa Helsingin Sanomat
5. ↑  Näyttelijöiltä on vaadittu seksikohtausten tekemistä ilman koulutusta tai harjoittelua, mutta tähän on tulossa muutos Yle

Aiheesta muualla
----------------

* Sannah Nedergård Internet Movie Databasessa. (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
**John Dye** (31. tammikuuta 1963 Amory, Mississippi – 10. tammikuuta 2011 San Francisco, Kalifornia) oli yhdysvaltalainen näyttelijä.

Dye valmistui Tupelo High Schoolista vuonna 1981, minkä jälkeen hän alkoi opiskella lakia Mississippi State Universityssä. Hän siirtyi myöhemmin 1980-luvulla silloiseen Memphis State Universityyn, myöhemmin nimeltään University of Memphis, ja alkoi opiskella näyttelemistä. Hän suoritti tutkintonsa loppuun vuonna 1996.

Dye teki ensimmäisen elokuvaroolinsa vuonna 1984 ilmestyneessä nuorisoelokuvassa *Maikat matalaksi* (*Making the Grade*), joka kuvattiin hänen opiskelukaupungissaan Memphisissä, ja elokuvauransa ensimmäisen pääosaroolin vuonna 1987 ilmestyneessä nuorisoelokuvassa *Kansikuvakundi* (*Campus Man*). Hän näytteli 1980-luvun lopussa ja 1990-luvun alussa myös muun muassa elokuvissa *Voittamaton isku* (*Best of the Best*, 1989) ja *Perfect Weapon* (1991). Hänet tunnetaan kuitenkin parhaiten roolistaan CBS:n draamasarjassa *Enkelin kosketus* (*Touched by an Angel*), jossa hän esitti Andrew-nimistä kuolemanenkeliä. Hän esiintyi sarjassa vuodesta 1995 alkaen, vuodesta 1996 vakinaistettuna näyttelijänä, sarjan loppuun, vuoteen 2003.

*Enkelin kosketuksen* lisäksi Dye näytteli televisiossa muun muassa sotasarjassa *Tour of Duty*, jossa hän esitti pasifistista lääkintämiestä Francis Hockenburya vuosina 1989–1990, draamasarjassa *Jack's Place*, jossa hän esitti yhtä päähenkilöistä, baarimikko Gregiä vuosina 1992–1993, ja kesäsarjassa *Hotel Malibu*, joka esitettiin vuonna 1994.

Dye kuoli tammikuussa 2011, 47-vuotiaana. Perheenjäsentensä mukaan hänen kuolemansa aiheuttivat sydämeen liittyvät ongelmat.

Lähteet
-------

1. 1 2 3  John Dye Biography *Yahoo! Movies*. Viitattu 13.1.2011. (englanniksi)
2. 1 2  Riley, Siobhan: Community Remembers "Touched by an Angel" Actor *wcbi.com*.  11.1.2011.  Arkistoitu 17.1.2011. Viitattu 13.1.2011. (englanniksi)
3. ↑  Lipton, Michael A.: Dead on *People*.  14.7.1997.  Arkistoitu 10.1.2011. Viitattu 13.1.2011. (englanniksi)
4. ↑  On Campus *gotigersgo.com*.  Arkistoitu 27.7.2011. Viitattu 13.1.2011. (englanniksi)

Aiheesta muualla
----------------

* John Dye Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Elonet

 |

 |
**Reimar Lüst** (25. maaliskuuta 1923 Barmen, Saksa – 31. maaliskuuta 2020) oli saksalainen tähtitieteilijä ja Euroopan avaruusjärjestön entinen pääjohtaja.

Lüst syntyi papin pojaksi. Hän kävi keskikoulua ja lukiota vuodet 1933–1941 Wilhelmsgymnasium Kasselissa ja Humanistische Gymnasiumissa Kasselissa. Toisen maailmansodan aikana hän oli Saksan laivastoon kuuluneen sukellusveneen luutnantin arvoinen konepäällikkö. Vuodet 1943–1946 hän oli sotavankina Yhdysvalloissa Texasissa ja Englannissa. 

Lüst opiskeli vuodet 1946–1949 fysiikkaa Johann Wolfgang Goethe-Universität -yliopistossa Frankfurt am Mainissa. Hän väitteli vuonna 1951 teoreettisesta fysiikasta. Hän toimi Göttingenissä sijaitsevassa Max Planck -instituutissa. Vuodet 1955–1956 hän oli Fulbright-stipendiaattina Enrico Fermi Institutessa Chicagossa ja Princetonin yliopistossa. Vuonna 1959 hän alkoi opettaa Ludwig-Maximilians-Universität-yliopistossa Münchenissä.

Hän toimi vierailevana professorina New Yorkin yliopistossa (1959) ja Massachusetts Institute of Technologyssa (1961) sekä California Institute of Technologyssä (1962).

Lüst toimi teknisenä johtajana Euroopan avaruusjärjestön edeltäjäorganisaatiossa ESRO:ssa vuodet 1962–1964 ja ESRO:n johtokunnan varapuheenjohtajana vuodet 1968–1970. Vuodet 1963–1972 Lüst oli Max-Planck-Institut für extraterrestrische Physik -yksikön johtaja.

Lüst toimi eräiden saksalaisten yliopistojen johtokunnissa 1960-luvun puolivälistä alkaen. Hän oli vastaavassa tehtävässä 1970-luvulta 1990-luvun loppuun saksalaisessa avaruusteollisuudessa.

Hän toimi Euroopan avaruusjärjestön pääjohtajana vuodet 1984–1990.

Lähteet
-------

1. ↑  Souveräner Steuermann der Wissenschaft (saksaksi)
2. ↑  ESA

Aiheesta muualla
----------------

* *Hydrodynamik*. Bibliographisches Institut, 1978, ISBN 3-411-01540-3
* *Künstliche Wolken – ein Mittel der Weltraumforschung* in: *Jahrbuch der Max-Planck-Gesellschaft*. 1968, S. 150–172
* *Der Wissenschaftsmacher. Reimar Lüst im Gespräch mit Paul Nolte*. C. H. Beck, München 2008
* Quelle für weite Teile: Pressemitteilung zur Verleihung der Ehrenbürgerschaft der Freien Hansestadt Bremen[vanhentunut linkki]
* Interview mit Reimar Lüst, das Hans von Storch und Klaus Hasselmann mit ihm geführt haben (PDF, 8 MB)[vanhentunut linkki]Hans von Storch[vanhentunut linkki]
* Angela Grosse: Der Willy Brandt der Wissenschaft – Artikkeli Hamburger Abendblattissa 25.3.2008, vrt. Der Wissenschaftsmacher, DZ*, 27.3.2008*
* Reimar Lüst Max-Planck-Gesellschaftin sivustolla  (Arkistoitu – Internet Archive)
* Prof. Roland Zdeněk Bulirsch: Reimar Lüst – Leben und Werk

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Latvia
* Tšekki
* Alankomaat
* Puola

 |
|  |
| Tieteilijät | 
* CiNii
* Leopoldina
* MathSciNet
* Scopus
* zbMATH

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Henri Pertti Mikael Niemistö** (s. 4. huhtikuuta 1996 Helsinki) on suomalainen koripalloilija. Heittävänä takamiehenä tai pienenä laitahyökkääjänä pelaava Niemistö on Torpan Poikien kasvatti.

Pelaajaura
----------

Niemistö debytoi Korisliigassa kevätkaudella 2014 oltuaan syyskauden loukkaantuneena. Hän pelasi Hongassa kauden 2014–2015 loppuun. Kauden 2014–2015 jälkeen Tapiolan Hongan edustusjoukkue ajautui pahoihin talousvaikeuksiin ja luopui sarjapaikastaan Korisliigassa. Heinäkuussa Niemistö siirtyi Loimaalle. Hän pelasi kauden aikana yhteistyösopimuksen turvin myös M1DA:ta Forssan Koripojissa ja kärsi pienistä loukkaantumisista. Toukokuussa 2016 Niemistö siirtyi yksivuotisella sopimuksella Salon Vilppaaseen.

### Maajoukkue

Niemistö pelasi B- ja A-nuorten sekä alle 20-vuotiaiden maajoukkueissa.

Pelityyli ja ominaisuudet
-------------------------

Valmentaja Pekka Salminen kuvaili Niemistöä yhdeksi ikäluokkansa kovimmista korintekijöistä. Hänen urheilullista liikkumistaan kentällä on kehuttu.

Yksityiselämä
-------------

Niemistö kirjoitti ylioppilaaksi Mäkelänrinteen lukiosta keväällä 2015. Hän aloitti varusmiespalveluksen Urheilukoulussa talvilajien saapumiserässä III/16 huhtikuussa 2016.

Niemistön vanhemmat Kari Niemistö ja Leena Niemistö ovat tunnettuja suursijoittajia. Henri Niemistöllä on kaksi veljeä.

Lähteet
-------

* Henri Niemistö (Arkistoitu – Internet Archive) Suomen Koripalloliitto

### Viitteet

1. 1 2
2. 1 2   (Arkistoitu – Internet Archive)
3. ↑
4. 1 2
5. ↑
6. ↑
7. 1 2  Henri Niemistö – Suomen Koripalloliitto
8. ↑
9. ↑
10. ↑
11. ↑  Lähteenmäki, Pekka: Sitkeä sijoittaja.  *Talouselämä*, 7.10.2016, nro 35, s. 28–34.  Talentum Media Oy. ISSN 0356-5106.

Aiheesta muualla
----------------

* Henri Niemisto basketball profile eurobasket.com (englanniksi)
**Ilona Vusovitš** (s. 14. marraskuuta 1982) on valkovenäläinen 400 metrin juoksija.

Vusovitš oli Budapestin sisäratojen MM-kisoissa 2004 mukana Valko-Venäjän joukkueessa, joka voitti 4 x 400 metrin viestijuoksussa MM-hopeaa. Seuraavana vuonna hän sijoittui Madridin sisäratojen EM-kisoissa neljänneksi ajalla 52,06 ja Euroopan cupin ykkösliigassa toiseksi. Helsingin MM-kisoissa hän karsiutui välierissä ajalla 50,96. Vuonna 2006 hän voitti Valko-Venäjän sisäratojen mestaruuden 400 metrillä. Moskovan sisäratojen MM-kisoissa hän karsiutui 400 metrin välierissä, mutta oli samoissa kisoissa mukana voittamassa viestipronssia. Myöhemmin samana vuonna hän voitti ulkoradoilla Valko-Venäjän mestaruuden. Göteborgin EM-kisoissa hän juoksi 400 metrin henkilökohtaisessa kisassa viidenneksi ajalla 50,69, minkä lisäksi oli mukana 4 x 400 metrin viestijoukkueessa, joka voitti kisoissa EM-hopeaa.

Vusovitš voitti 2007 Valko-Venäjän sisäratojen mestaruuden 400 metrillä. Birminghamin sisäratojen EM-kisoissa hän saavutti kultaa 4 x 400 metrin viestissä ja hopeaa 400 metrillä. Myöhemmin samana vuonna hän sijoittui Osakan MM-kisoissa seitsemänneksi ajalla 50,54 ja IAAF:n yleisurheilufinaalissa kahdeksanneksi. Hän voitti Valko-Venäjän hallimestaruuden 400 metrillä 2008. Valencian MM-hallikisoissa 2008 hän voitti hopeaa 4×400 metrin viestissä.

Vusovitš voitti Valko-Venäjän-mestaruuden 800 metrin juoksussa 2011. Helsingin EM-kilpailuissa 2012 hän sai pronssia 400 metrillä ajalla 51,94. Hän voitti kotimaansa ulkoratamestaruuden 400 metrillä 2014, 2015 ja 2016 sekä hallimestaruuden 2016. Amsterdamin EM-kilpailuissa 2016 hän karsiutui 400 metrin alkuerissä. Hän kuului Valko-Venäjän joukkueeseen, joka saavutti IAAF World Relays -kilpailuissa 2017 hopeaa 4 × 800 metrin viestissä.

Henkilökohtaiset ennätykset
---------------------------

Ulkoradat
* 400 metrin juoksu: 50,31 (2007)
* 800 metrin juoksu: 1.59,38 (2011)

Sisäradat
* 400 metrin juoksu: 51,00 (2007)
* 800 metrin juoksu: 2.02,94 (2007)

Lähteet
-------

1. 1 2 3 4 5 6  Ilona Vusovitš Kansainvälinen yleisurheiluliitto.  (englanniksi)
2. ↑
3. ↑
4. ↑   (Arkistoitu – Internet Archive), s. 113
5. 1 2 3  Ilona Usovich BLR *tilastopaja.net*. Viitattu 29.4.2017. (englanniksi)[vanhentunut linkki]
6. ↑  Valencia 2008 –Naisten 4×400 metrin viestin tulokset, IAAF (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Kluuvikatu jouluvalaistuksessa.
Kluuvikatu vuonna 1952, jolloin sillä oli vielä autoliikennettä. Kadun päässä silloinen Heimolan talo.
**Kluuvikatu** (ruots. *Glogatan*) on noin 220 metriä pitkä pohjois–etelä-suuntainen kävelykatu Helsingin keskustassa Kluuvin kaupunginosassa. Se alkaa etelässä Pohjoisesplanadilta ja kulkee Aleksanterinkadun poikki päättyen Yliopistonkadulle. Katu ja koko kaupunginosa ovat saaneet nimensä sen alueella ennen sijainneesta Kluuvinlahdesta. Kluuvikatu rakennettiin 1820–1830-luvun taitteen aikoihin tämän entisen vesialueen täyttömaan päälle.

Aleksanterinkadun pohjoispuolinen osa Kluuvikatua suljettiin ajoneuvoliikenteeltä vuonna 1984, kun viereisessä korttelissa aloitettiin rakennustyöt. Niiden valmistuttua vuonna 1988 tämä osuus jäi kävelykaduksi. Vuonna 1989 Kluuvikadusta muutettiin kävelykaduksi myös 50 metrin pituinen osuus Aleksanterinkadun eteläpuolelle. Kadun eteläpäähän jätettiin kuitenkin vielä ajoyhteys sen varrella oleviin kiinteistöihin.

Kluuvikadun tunnetuimpia kohteita ovat muun muassa Maxim-elokuvateatteri ja Fazerin liiketalo, jossa sijaitsee alkuperäinen Fazer-kahvila. Katu jouluvalaistiin vuonna 2001 ensimmäistä kertaa yli 60 vuoteen, ja siitä eteenpäin joka vuosi.

Kadun keskelle Fazerin kahvilan kohdalle pystytettiin vuonna 1991 Björn Weckströmin toteuttama veistos *Fazerin kukko*. Tuolloin tuli kuluneeksi sata vuotta siitä, kun Karl Fazer avasi alkuperäisen konditoriansa Kluuvikadun varrella sijainneessa puutalossa.

Galleria
--------

* Kauppakeskus Kluuvi Yliopistonkadun kulmassa.Kauppakeskus Kluuvi Yliopistonkadun kulmassa.

Lähteet
-------

1. ↑  Henrik Lilius: *Esplanadi*. Anders Nyborg A/S, 1984. ISBN 87-85176-20-6.
2. ↑  Kluuvikadusta kävelykatu.  *Helsingin sanomat*, 30.8.1985. Artikkelin verkkoversio.
3. ↑  Kluuvikatu suljetaan Aleksanterinkadulta Pohjoisesplanadille.  *Helsingin sanomat*, 6.8.1989. Artikkelin verkkoversio.
4. ↑  Kluuvikatu palasi joulukaduksi 60 vuoden tauon jälkeen *Helsingin Sanomat*. Viitattu 31.1.2022.
5. ↑  Fazerin kukko (Arkistoitu – Internet Archive) Julkiset veistokset -tietokanta, Helsingin taidemuseo. Viitattu 17.2.2022.

Aiheesta muualla
----------------

* Kuvia tai muita tiedostoja aiheesta **Kluuvikatu** Wikimedia Commonsissa
*Tämä artikkeli käsittelee ilmaisjakelulehteä. Itäväylä on myös osa Seututie 170:tä.* 

**Itäväylä** (vuosina 2007–2013 **Vartti Itä-Uusimaa**) on Itä-Uudellamaalla ilmestyvä ilmaiseksi jaettava kaupunkilehti. Itäväylän perustivat Hjördis ja Olavi Laine vuonna 1984. Vuonna 1995 lehden omistus siirtyi heidän nuorimmalle pojalleen Mika Laineelle. Sanoma-konserniin kuuluva Sanoma News Oy osti lehden julkaisuoikeudet vuonna 2005. Itäväylän nimi muuttui 1. lokakuuta 2007 Vartti Itä-Uusimaaksi, ja siitä tuli Kaupunkilehti Vartin aluejulkaisu. Vuonna 2013 Mika Laine osti lehden takaisin itselleen. Huhtikuussa 2013 lehden nimi muuttui takaisin Itäväyläksi. Itäväylää julkaisee Itäväylä Viestintä Oy.

Jakelu
------

Lehden toimitus sijaitsee Porvoon keskustassa, Rihkamatorilla. Lehteä jaetaan keskiviikkoisin Askolaan, Lapinjärvelle, Loviisaan, Myrskylään, Pornaisiin, Porvooseen, Pukkilaan ja Sipooseen. Lehden jakelulevikki on 44 500 kappaletta, lukijoita lehdellä on 41 000.

Lähteet
-------

1. ↑  Itäväylä osaksi Sanoman kaupunkilehtiä *Markkinointi & Mainonta*.  15. joulukuuta 2004. Viitattu 24.9.2017.
2. ↑  Reiss, Markku: Palvelulehti Itäväylä siirtyy Sanomalle *IS Digitoday*.  15. joulukuuta 2004. Viitattu 24.9.2017.
3. ↑  Vartti Itä-Uusimaasta Itäväylä 1.4. alkaen *KaupunkiPlus*.  Arkistoitu 21.9.2017. Viitattu 20.9.2017.
4. ↑  Itäväylän historiaa *Itäväylä*.  Arkistoitu 17.7.2017. Viitattu 22.6.2017.
5. ↑  Itäväylä *KaupunkiPlus*.  Arkistoitu 21.10.2017. Viitattu 21.10.2017.

Aiheesta muualla
----------------

* Kaupunkilehdet
* Itäväylä
**Ronald "Ron" Michael Delany** (s. 6. maaliskuuta 1935 Arklow, Irlanti) on irlantilainen entinen keskimatkojen juoksija ja 1 500 metrin olympiavoittaja Melbournen kisoista 1956.

Delany opiskeli Yhdysvalloissa Villanovan yliopistossa, jonka yleisurheiluvalmentajana oli Jumbo Elliott. Delanyn ensimmäinen merkittävä saavutus oli finaalipaikka 800 metrillä vuoden 1954 EM-kisoissa Bernissä. Itse kilpailussa hän jäi viimeiseksi.

Kesäkuussa 1956 Delany juoksi seitsemäntenä juoksijana kautta aikojen haamumailin ajalla 3.59,0. Päivälleen puoli vuotta myöhemmin juostussa 1 500 metrin olympiafinaalissa kotiyleisönsä edessä juossut John Landy oli ennakkosuosikki. Viimeisen kierroksen alkaessa Delany oli vasta kymmenentenä, mutta tavaramerkikseen muodostuneella hurjalla kirillä hän ohitti kaikki edellään olleet ja voitti kultaa uudella olympiaennätyksellä 3.41,2.

Ulkorataennätyksiin Delany ei koskaan yltänyt, mutta kovana kirimiehenä hän voitti taktiikkajuoksut. Yhdysvaltain hallikilpailuissa hän saavutti peräti 40 peräkkäistä voittoa vuosina 1956–1959. EM-kisoissa 1958 Tukholmassa Delany jäi 1 500 metrillä pronssille. Rooman olympiakisoissa kaksi vuotta myöhemmin hän epäonnistui 800 metrillä. Sofian universiadeissa 1961 hän voitti kultaa 800 metrillä ajalla 1.51,1.

Ennätykset
----------

* 880 jaardia 1.47,8
* 1 500 metriä 3.41,2
* Maili 3.57,5
* Maili (hallissa) 4.01,4 (ME)

Lähteet
-------

* Hannus, Matti: *Yleisurheilu: Tuhat tähteä*. WSOY, 1983. ISBN 951-0-11900-8.

### Viitteet

1. ↑  Butler, Mark (toim.): *IAAF Statistics Handbook: Helsinki 2005*, s. 272. IAAF, 2005. (englanniksi)

  

Miesten 1 500 metrin juoksun olympiavoittajat

|  |
| --- |
| 1896: Edwin Flack |
1900: Charles Bennett |
1904: James Lightbody |
1908: Melvin Sheppard |
1912: Arnold Jackson |
1920: Albert Hill |
1924: Paavo Nurmi |
1928: Harri Larva |
1932: Luigi Beccali |
1936: John Lovelock |
1948: Henry Eriksson |
1952: Joseph Barthel |
1956: Ronald Delany |
1960: Herb Elliott |
1964: Peter Snell |
1968: Kipchoge Keino |
1972: Pekka Vasala |
1976: John Walker |
1980: Sebastian Coe |
1984: Sebastian Coe |
1988: Peter Rono |
1992: Fermín Cacho |
1996: Noureddine Morceli |
2000: Noah Ngeny |
2004: Hicham el-Guerrouj |
2008: Asbel Kipruto Kiprop |
2012: Taoufik Makhloufi |
2016: Matthew Centrowitz |
2020: Jakob Ingebrigtsen |


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Henkilöt | 
* Tilastopaja 🔒

 |
|  |
| Muut | 
* SNAC

 |

 |
**Karl Torsten Sevonius** (26. toukokuuta 1868 Porin maaseurakunta – 11. joulukuuta 1923 Helsinki) oli suomalainen toimittaja ja Hufvudstadsbladetin pitkäaikainen toimitussihteeri.

Sevoniuksen vanhemmat olivat nimismies Karl Benjamin Sevonius ja Hilma Fredrika Ekholm. Hän pääsi ylioppilaaksi Helsingin ruotsalaisesta normaalilyseosta 1885.

Sevonius tuli 1886 aputoimittajaksi Helsingfors Dagblad-lehteen. Hän siirtyi seuraavana vuonna Hufvudstadsbladetin toimitukseen ja hänestä tuli lehden toimitussihteeri 1888. Hän kirjoitti lehteen myös kronikoita ja matkakirjeitä nimimerkillä *Neger*. Sevonius hoiti tätä tehtävää kevääseen 1923 saakka kunnes hän joutui sairauden takia eroamaan. Hän haki hoitoa ulkomailta mutta palattuaan lokakuussa Suomeen hän kuoli joulukuussa 1923 Eiran sairaalassa Helsingissä. Sevonius toimi myös ruotsinkielisten maaseutulehtien ja Ruotsin lehtien kirjeenvaihtajana.

Sevoniuksen oli luottamustoimia ruotsinkielisissä sanomalehtimiesjärjestöissä ja hän edusti niitä kansainvälisissä sanomalehtimieskongressissa Triestessä ja Roomassa.

Sevonius oli naimisissa 1889–1895 Anna Augusta Vileniuksen (k. 1895) kanssa.

Lähteet
-------

1. 1 2 3  Ylioppilasmatrikkeli 1853–1899
2. 1 2 3 4  Toimittaja Torsten Sevonius, Uusi Suomi, 12.12.1923, nro 287, s. 6, Kansalliskirjaston digitaaliset aineistot
3. 1 2 3 4 5  Torsten Sevonius, Hufvudstadsbladet, 12.12.1923, nro 339, s. 3, Kansalliskirjaston digitaaliset aineistot
**M/S Hartland Point** (IMO 9248538) on englantilaisen AWSR Shippingin omistama rahtialus. Alus on rakennettu vuonna 2002 Harland and Wolff -nimisellä telakalla Belfastissa, Pohjois-Irlannissa. Kuollutta painoa aluksella on 13 270 tonnia. *Hartland Point* on rekisteröity Yhdistyneen kuningaskunnan lipun alle ja sen kotisatama on Lontoo. Nykyisin Hartland Pointilla operoi Britannian puolustusministeriö.

Hartland Pointin sisaraluksia ovat M/S Hurst Point, M/S Eddystone, M/S Beachy Head, M/S Anvil Point ja M/S Longstone.

Käyttöhistoria
--------------

8. lokakuuta 2001 aluksen köli laskettiin vesille ja 9. kesäkuuta 2002 alus sai nykyisen *Hartland Point* -nimensä. 10. joulukuuta alus luovutettiin AWSR Shippingin omistukseen, joka rekisteröi aluksen Yhdistyneen kuningaskunnan lipun alle ja kotisatamaksi tuli maan pääkaupunki Lontoo. Tämän jälkeen Hartland Point aikarahdattiin UK Ministry of Defence Strategic Sealift Servicen (Britannian puolustusministeriö) liikenteeseen.

Lähteet
-------

1. 1 2  Details for the ship Hartland Point Vesseltracker.com. Viitattu 1.5.2008. (englanniksi)
2. 1 2 3 4  M/S HARTLAND POINT Fakta om Fartyg. Viitattu 1.5.2008. (ruotsiksi)

Aiheesta muualla
----------------

* Fakta om Fartyg – M/S Hartland Point (ruotsiksi)
**Shannon Shorr** (s. 7. kesäkuuta 1985, Birmingham, Alabama) on yhdysvaltalainen pokeriammattilainen. Shorr on valmistunut Shades Valley High Schoolista, josta hän siirtyi opiskelemaan rakennetekniikkaa Alabaman yliopistoon. Hän keskeytti opintonsa 2,5 vuoden jälkeen ryhdyttyään päätoimiseksi pokerinpelaajaksi.

Turnausmenestys
---------------

Koska pokeriturnauksissa Yhdysvalloissa on 21 vuoden ikäraja, Shorr aloitti liveturnausuransa ulkomailla. Tammikuussa 2006 hän oli neljäs Aussie Millionsin pääturnauksessa ansaiten 271 700 Australian dollaria. Muutama viikko tämän jälkeen hän oli toinen Bahamasaarilla pelatussa Kanadan pokerimestaruuskilpailuissa. Maaliskuussa 2006 hän oli kaksinpelin maailmanmestaruusturnauksessa Barcelonassa yhdeksäs. Shorrin uran huomattavin voitto tuli Bellagio Cupista elokuussa 2006. Tämän 10000 dollarin sisäänoston no limit texas hold'em -turnauksen voitosta hän ansaitsi 960 690 dollaria. Hän sijoittui vuoden 2006 CardPlayer-lehden vuoden pelaaja -tilastossa neljänneksi.

World Series of Pokerissa Shorrin paras sijoitus on vuoden 2008 2 000 dollarin no limit hold'em -turnauksen kakkostila. Palkintorahoja Shorr ansaitsi 349 141 dollaria. Vuonna 2007 hän oli 5 000 dollarin kaksinpeliturnauksessa seitsemäs.

Kesäkuussa 2008 Shorrin pokeriuran turnausansiot ylittivät 2,4 miljoonaa dollaria.

Lähteet
-------

1. ↑   : Shannon Shorr WSOP player profile World Series of Poker. Viitattu 23. kesäkuuta 2008.
2. ↑  Shannon Shorr - Bluff for rent *shannonshorr.com*. Viitattu 23.6.2008. (englanniksi)
3. ↑   : Shannon Shorr stats The Hendon Mob. Viitattu 23. kesäkuuta 2008.

Aiheesta muualla
----------------

* Viralliset kotisivut
* Shannon Shorr The Hendon Mob Poker Databasessa (englanniksi)
Otto Klemperer
**Otto Klemperer** (14. toukokuuta 1885 – 6. heinäkuuta 1973) oli saksalaissyntyinen säveltäjä ja kapellimestari. Hän otti Yhdysvaltain kansalaisuuden 1937 ja Israelin kansalaisuuden 1970. Klempereriä pidetään laajalti yhtenä 1900-luvun suurimmista kapellimestareista.

Klempererin maine perustuu enimmäkseen hänen tulkintoihinsa saksalaisesta musiikista. Hän suosi teoksien esittämisessä yleensä hitaita tempoja (usein mainittu esimerkki on Beethovenin pastoraalisinfonian erittäin hitaasti esitetty tanssiosuus). Toisaalta hänen kuuluisa Mahlerin toisen sinfonian levytyksensä mahtuu teoksen muista tunnetuista levytyksistä poiketen yhdelle CD-levylle. (Klemperer oli apulaisena johtamassa torvisektiota, kun teosta esitettiin Mahlerin itsensä ollessa paikalla.) Muita tunnettuja levytyksiä ovat esimerkiksi Bachin H-mollimessu, Beethovenin sinfoniat, Brahmsin sielunmessu sekä Mahlerin *Das Lied von der Erde*. Säveltäjänä Klemperer ei saavuttanut erityisen suurta arvostusta. 

Klemperer oli taustaltaan juutalainen. Hänen serkkunsa oli kirjallisuudentutkija ja professori Victor Klemperer.

Lähteet
-------

1. ↑  Otto Klemperer | German conductor *Encyclopedia Britannica*. Viitattu 1.2.2021. (englanniksi)
2. 1 2  Otto Klemperer *Oxford Reference*. Viitattu 1.2.2021. (englanniksi)
3. ↑  Otto Klemperer *holocaustmusic.ort.org*. Viitattu 1.2.2021.

Aiheesta muualla
----------------

* Otto Klemperer AllMusicissa (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Suomi (KANTO)
* Yhdysvallat
* Ruotsi
* Latvia
* Japani
* Tšekki
* Australia
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* ADK
* Grammy Awards
* KulturNav
* LexM
* MusicBrainz

 |
|  |
| Henkilöt | 
* BMLO
* Deutsche Biographie
* Trove

 |
|  |
| Muut | 
* Europeana
* NARA
* RISM
* SNAC
* IdRef

 |

 |
**Juan Díaz de Solís** (1470 – 20. tammikuuta 1516) oli espanjalainen merenkävijä ja tutkimusmatkailija. 

Díaz de Solís syntyi luultavasti Lebrijassa Sevillan maakunnassa, vaikkakin joidenkin kirjoittajien mukaan hän olisi todellisuudessa syntynyt Portugalissa Andalusiasta lähtöisin olevaan perheeseen.
Hän oli merimiehenä mukana tutkimusmatkoilla Jukatanille vuosina 1506–1507 ja Brasiliaan 1508 Vicente Yáñez Pinzónin kanssa. Hänestä tuli Espanjan merenkulun päällikkö (esp. *piloto mayor*) 1512 Amerigo Vespuccin jälkeen, ja sen jälkeen hän sai tehtäväkseen saattaa ajan tasalle Juan Vespuccin kanssa Padrón Real -kartan. Kaksi vuotta virkaan nimittämisen jälkeen Díaz de Solís valmisteli tutkimusmatkan uuden mantereen eteläosaan. Hänen kolme alustaan ja 70-henkinen miehistönsä lähtivät purjehtimaan Sanlucar de Barramedasta 8. lokakuuta 1515. Hän kulki pitkin Etelä-Amerikan itärannikkoa aina Río de la Platan suulle saakka. Hän pääsi joelle 1516 ja antoi sille nimen ja nousi jokea ylös Uruguayjoen ja Paranájoen haaraan saakka kahden upseerin ja seitsemän merimiehen kanssa.

Pieni seurue ei ollut ehtinyt pitkälle, kun joukko paikallisia charrúa-intiaaneja hyökkäsi heidän kimppuunsa. Henkiin jääneet kertoivat, että Díaz de Solís ja suurin osa muista kuoli, ja niin matka päättyi. Solísin lanko Francisco de Torres otti alukset vastuulleen, ja he palasivat Espanjaan.

Lähteet
-------

1. ↑  Colonia del Sacramento muistaa myrskyisän menneisyytensä Edouard Bailby, Unesco-kuriiri[vanhentunut linkki]

Aiheesta muualla
----------------

* Americas: Juan Díaz de Solís (ranskaksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Juan Díaz de Solís
Amy Davidson kesäkuussa 2006
**Amy Davidson** (s. 15. syyskuuta 1979 Phoenix, Arizona) on yhdysvaltalainen näyttelijätär, joka tunnetaan parhaiten roolistaan Kerry Hennessynä *Teinitytön kasvatusoppaassa*, jossa hän esittää Bridgetin (Kaley Cuoco) pikkusiskoa.

Ura
---

Amy Davidson kävi Shadow Mountain High Schoolin, jossa hän harrasti aktiivisesti tanssia. Hän alkoi tekemään mainostyötä ja nuoresta iästään huolimatta hänen näyttelijävalmentajansa Gene Fowler kannusti muuttamaan Kalifornian Los Angelesiin. 

Los Angelesiin saapumisensa jälkeen Davidson pääsi Mary-Kate ja Ashley Olsenin televisiosarjaan *So Little Time*. Hän oli myös vierailevana tähtenä sarjoissa *Amyn lailla* ja *Veljemme on nero*. Hän oli myös elokuvassa *The truth About Jane* ennen pääsyään *Teinitytön kasvatusopas* -sarjaan vuonna 2002.

Davidson on vieraillut monissa televisiosarjoissa, kuten *C.S.I. New York*, *Criminal Minds*, *Aavekuiskaaja*, *C.S.I.*, *House* ja *Bones*.

Vuonna 2008 hän esitti *Goyband-*elokuvassa nuorta ortodoksijuutalaista Rebekka-tyttöä. 2009 hän oli Jenna Shwartzendruberin äänenä televisioon tehdyssä animaatioelokuvassa *Firebreather.*

Muuta
-----

Davidson pitää kunnostaan huolta juoksemalla, nyrkkeilemällä ja hiihtämällä. Hän pitää yllä myös tanssitaitojaan. Hän meni naimisiin näyttelijä Kacy Lockwoodin kanssa 1. toukokuuta 2010.

Lähteet
-------

* Amy Davidson Internet Movie Databasessa. (englanniksi)

### Viitteet

1. ↑  Amy Davidson și Kacy Lockwood (romaniaksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |
**Ikeya-Seki** on IAU:n nimellä C/1965 S1 tuntema vuonna 1965 auringon ohittanut komeetta.

Komeetta näkyi ulkomailla paljain silmin jopa päiväsaikaan. Näkyvyydestä Suomessa ei ole tietoa lyhyen havaintoikkunan ja lokakuun lopun pilvisen sään takia. Lähimmillään Aurinkoa se oli 0.08 AU:n etäisyydellä, eli se oli auringonhipojakomeetta. Saapuessaan periheliin se hajosi kolmeen osaan, jotka jatkoivat kulkuaan lähes identtisillä radoilla.

Ikeya-Seki on jaksollinen pyrstötähti, jonka jakso on noin 880 vuotta. On arveltu, että kyseessä on saattanut olla vuoden 1106 suuren komeetan paluu, joka sekin oli näkynyt Euroopassa päivätaivaalla. Komeetan on arveltu hajonneen jo tuolloin useaan osaan, jotka nykyisin muodostavat Kreutzin auringonhipojakomeettaperheen.

Kreutzin auringonhipojakomeettaperheen emokomeetaksi on ehdotettu myös jo Aristoteleen näkemää, vuoden 371 eaa. suurta komeettaa. Jos kuitenkin lasketaan vuodesta 1986 alkaen 76 vuoden syklejä alaspäin, niin voidaan olettaa vuoden 371 eaa. nähdyn komeetan voineen olla myös Halleyn komeetta.

Lähteet
-------

* Tähdet ja avaruus Nro: 7 / 2002 sivut 27 ja 31.
* 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Comet Ikeya–Seki
Važa-Pšavela
**Važa-Pšavela** (georg. ვაჟა-ფშაველა; oik. *Luka Razikašvili*, s. 1861, Tšargali, k. 1915, Tbilisi) oli georgialainen runoilija. Hänen teoksensa kuvasivat maan vuoristoseutujen elämää ja maisemia.

"Važa-Pšavela" oli Luka Razikašvilin taiteilijanimi, joka tarkoittaa kirjaimellisesti "Pšavin jätkää". Važa-Pšavela syntyi pieneen kylään Pohjois-Georgian vuoristoisessa Pšavin maakunnassa. Hän opiskeli Telavin, Gorin ja Tbilisin seminaareissa ja muutti sen jälkeen Pietariin, jossa hän opiskeli lakia. Palattuaan kotimaahansa hän toimi georgian kielen opettajana.

Važa-Pšavelan runoissa eurooppalainen kirjallinen perinne yhdistyy Georgian vuoristoseutujen kansanrunouteen, ja monet niistä ovat nousseet maan kirjallisuuden klassikoiksi. Hänen tunnettuihin runoihinsa lukeutuvat esimerkiksi *Aluda Ketelauri*, *Bakhtrioni*, *Stumar-Paspindzeli*, *Gogotur ja Apšina*, *Gvelistšamia*, *Eteri* ja *Mindia*. Runot käsittelevät usein konflikteja yksilön halujen ja tunteiden ja yhteiskunnan vaatimusten välillä.

Myös hänen veljensä suuntautuivat samalle alalle: Niko Razikašvili (1866–1927) oli runoilija ja Tedo Razikašvili (1869–1922) etnologi ja kansanrunouden keräilijä.

Lähteet
-------

1. 1 2 3 4  Vazha Pshavela Dictionary of Georgian National Biography.  Arkistoitu 18.3.2009. Viitattu 15.9.2011.

Aiheesta muualla
----------------

* Kuvia tai muita tiedostoja aiheesta **Važa-Pšavela** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
	+ 2
* BnF data
	+ 2
* Saksa
* Israel
* Yhdysvallat
* Latvia
* Japani
* Tšekki
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* IdRef

 |

 |
**Privacy International** (nimi kirjaimelisesti suomennettuna 'Yksityisyys Kansainvälinen', lyhenne 'PI') on Iso-Britanniassa perustettu hyväntekeväisyysjärjestö. PI on toiminut yli 50 maassa ja sen päämaja on Lontoossa. Sen avainhenkilöt ovat Gus Hosein (nykyinen johtaja) ja Simon Davies.

Vuonna 1990 40 eri maan asiantuntijoita ja ihmisoikeusjärjestöä otti askeleita muodostaakseen yksityisyyttä turvaavan kansainvälien järjestön. Nämä kokoontumiset tehtiin Privacy International-nimen alla. Toiminta on tehostunut viime vuosina.

Toiminta
--------

Privacy Internationalin yksityisyysluokituskartta vuonna 2007.
Privacy International on mm. julkaissut maailman yksityisyysluokituksen.

Katso myös
----------

* Joukkovalvonta

Lähteet
-------

* privacyinternational.org
* privacyinternational.org/people
* Colin J. Bennett (1992). Regulating privacy: data protection & public policy in Europe and the United States. Cornell University Press. sivu 248.
* privacyinternational.org/blog?cmd[347]=x-347-145834
* privacyinternational.org/people/simon-davies
* content.time.com/time/magazine/article/0,9171,973251,00.html

Aiheesta muualla
----------------

* Järjestön kotisivu
**John Spadavecchia** on yhdysvaltalainen pokeriammattilainen.

Spadavecchia on kiertänyt pokeriturnauksia 1980-luvulta alkaen. Vuonna 1988 hän oli World Series of Pokerin (WSOP) pääturnauksen 28.. Kolme vuotta myöhemmin toukokuussa 1991 John Spadavecchia sai uransa toistaiseksi ainoan WSOP-rannekkeen voittaessaan $ 5,000 Deuce to Seven Draw -turnauksen. Vuoden 1994 WSOP:n pääturnauksessa hän sijoittui kolmanneksi voittaen 294 000 dollaria. Sen jälkeen hän on ollut useissa WSOP-turnauksissa finaalipöydässä, esimerkiksi toisena hän on ollut kolme kertaa.

Toukokuussa 2006 Spadavecchia voitti WSOP:n oheisturnauksen (circuit tournament), 9 700 dollarin sisäänoston no limit texas hold'em -turnauksen Caesars Palacessa, Las Vegasissa. Voitostaan hän ansaitsi 648 320 dollaria. Vastaavassa turnauksessa joulukuussa 2005 hän oli ollut viides.

Huhtikuussa 2008 Spadavecchian pokeriuran turnausansiot ylittivät 2,5 miljoonaa dollaria.

Lähteet
-------

1. ↑   : John Spadavecchia WSOP player profile World Series of Poker. Viitattu 29. elokuuta 2007.
2. ↑   : John Spadavecchia stats The Hendon Mob. Viitattu 30. huhtikuuta 2008.

Aiheesta muualla
----------------

* John Spadavecchia The Hendon Mob Poker Databasessa (englanniksi)
**David Barral Torres** (s. 10. toukokuuta 1983 San Fernando, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Granadaa ja on pelipaikaltaan hyökkääjä.

Seurajoukkueura
---------------

Barral edusti nuoruusvuosinaan paikallisseura San Fernandoa, josta hän siirtyi Real Madridin junioriakatemiaan. Kauden 2003–2004 Barral pelasi lainasopimuksella Fuenlabradassa, jonka jälkeen kaksi kautta Real Madridin reservijoukkueessa.

Kaudeksi 2006–2007 hän siirtyi Sporting Gijóniin, joka pelasi maan toiseksi korkeimmalla sarjatasolla Segunda Divisiónissa. Toisen kautensa päätteeksi 2007–2008 joukkue nousi maan pääsarjaan Primera Divisióniin.

Barral teki ensimmäisen maalinsa Primera Divisiónissa 26. lokakuuta 2008 rangaistuspotkusta ottelussa Deportivo La Coruñaa vastaan. Hän viimeisteli kauden aikana yhdessä hyökkääjäparinsa Mate Bilićin kanssa yhteensä 22 maalia, jotka lopulta pelastivat Sportingin täpärästi pudotukselta Segunda Divisióniin.

20. maaliskuuta 2010 Barral onnistui maalinteossa vanhaa seuraansa Real Madridia vastaan, kun hän karkasi kotijoukkueen puolustuslinjalta ja ohitti laukauksellaan maalissa olleen Iker Casillasin. Ottelu päättyi kuitenkin lopulta Madridin 3–1-voittoon.

Kaudella 2010–2011 Sportingin hankittua kesän siirtoikkunassa uusia vahvistuksia muun muassa argentiinalaisen hyökkääjän Gastón Sangoyn, kilpailu peliajasta lisääntyi, mutta siitä huolimatta Barral onnistui säilyttämään pelipaikkansa joukkueen avauskokoonpanossa. 16. tammikuuta 2011 ottelussa Hérculesia vastaan hän avasi kauden maalitilinsä. Hän onnistui maalinteossa myös viikkoa myöhemmin ottelussa Atlético Madridia vastaan. Barral teki maalin myös 13. helmikuuta Barcelonaa vastaan, 10. huhtikuuta Osasunaa vastaan ja 8. toukokuuta Deportivo La Coruñaa vastaan, joten kauden aikana maaleja syntyi yhteensä viisi.

Kesällä 2013 Barral palasi takaisin kotimaahansa ja teki kaksivuotisen sopimuksen Levanten kanssa. 7. helmikuuta 2015 hän teki hattutempun ottelussa Málagaa vastaan.

Lähteet
-------

1. ↑  Olfato de gol El Comercio. Viitattu 1.3.2015. (espanjaksi)
2. ↑  El Sporting regresa a la élite El Mundo Deportivo. Viitattu 1.3.2015. (espanjaksi)
3. ↑  Real Madrid rally to move clear of Barcelona in Spanish league CNN. Viitattu 1.3.2015. (englanniksi)
4. ↑  El Levante ficha a Barral Las Provincias. Viitattu 1.3.2015. (espanjaksi)
5. ↑  Barral devuelve la alegría al Levante Marca. Viitattu 1.3.2015. (espanjaksi)

Aiheesta muualla
----------------

* David Barralin tilastot BDFutbol-sivustolla (englanniksi)